Johnson & Johnson

**Johnson & Johnson** (NYSE:JNJ), ամերիկյան միջազգային բժշկական արդյունաբերական կորպորացիա, դեղագործական և սպառողական ապրանքների առևտրային հոլդինգային գիգանտ ընկերություն, որը հիմնադրվել է 1886 թվականին։ Նրա բաժնետոմսերը կազմում են Դոու-Ջոնսի արդյունաբերական ցուցանիշի բաղադրիչ, և ընկերությունը մտել է Fortune պարբերականի ամենամյա Fortune 500 ցանկի մեջ։

Johnson & Johnson կորպորացիայի կենտրոնը գտնվում է Նյու ՋերսիիՆյու Բրանսվիք քաղաքում, սպառողական ստորաբաժանումները գտնվում են Նյու Ջերսիի Սկիլման համայնքում։ Կորպորացիան ներառում է շուրջ 250 դուստր ընկերություններ, որոնք գործում են 60 երկրներում, և արտադրանքը վաճառվում է ավելի քան 175 երկրներում։ Johnson & Johnson ընկերությունը 2015 օրացուցային տարում 70.1 մլրդ դոլար համաշխարհային վաճառք է ունեցել։ Կորպորացիան 3-րդ ամենամեծ դեղագործական ընկերություններից է, որը պատասխանատվության է ենթարկվել ԱՄՆ Արդարադատության նախարարության կողմից։

Johnson & Johnson բրենդները ներառում են դեղորայքային, առաջին օգնության սանիտարական ապրանքներ և բժշկական սարքավորումներ (ըստ վերջինիս, զբաղեցնում է առաջատար տեղը աշխարհում)։ Աշխարհում ունի 250 դուստր ձեռնարկություն (ըստ վերջինիս, զբաղեցնում է առաջատար տեղը աշխարհում)։ Հայտնիների թվում են սպառողների շրջանում մեծ կիրառություն գտած Band-Aid կպչուն ժապավենների բրենդը, Թայլենոլ (Tylenol) ցավազրկող դեղամիջոցները, մանկական Johnson's baby արտադրանքները, Նեյտրոգենա (Neutrogena) մաշկի, մազերի խնամքի և կոսմետիկա արտադրող բրենդը, Clean & Clear դեմքի խնամքի միջոցները և Acuvue կոնտակտային ոսպնյակները։

Դեղարտադրող, սանիտարական ապրանքներ և բժշկական սարքավորումներ արտադրող աշխարհի 250 դուստր կազմակերպություն (ըստ վերջինիս, զբաղեցնում է առաջատար տեղը աշխարհում)։ Ներառված է Dow Jones Global Titans 50 ինդեքսը։ Ընկերությունը ներառվել է 1887 թվականին։ Գլխամասային գրասենյակը գտնվում է Նյու Բրանսուիքում, Նյու Ջերսիում (ԱՄՆ)։

## Պատմություն
Johnson & Johnson կորպորացիան ղեկավարում է ավելի քան 250 ընկերություններ, որոնք կազմում են այսպես կոչված «Johnson & Johnson ընկերությունների ընտանիք»։ Ընկերությունը ղեկավարում է երեք հիմնական ստորաբաժանումներ, որնք են` *Սպառողների առողջապահական ծառայություններ, Բժշկական սարքեր և Դեղագործական արտադրանք։*

### Հիմնադրում և վաղ պատմություն
ձախից|մինի|240x240փքս|Ռոբերտ Վուդ Ջոնսոն
մինի|Քայքայիչ սուբլիմացիոն բամբակյա փաթեթավորում Johnson & Johnson լոգոյով
Ոգեշնչվելով անտիսեպտիկայի կողմնակիվ Լիստերի խոսքով, Ռոբերտ Վուդ Ջոնսոնը միացավ իր եղբայրներին Ջեյմս Վուդ Ջոնսոնին և Էդվարդ Միդ Ջոնսոնին ստեղծելով վիրաբուժական վիրակապերի հոսքագիծ 1885 թվականին։ Ընկերությունն իր առաջին արտադրանքը թողակեց 1886 թվականին ու որպես բաժնետիրական կազմակերպություն գրանցվեց 1887 թվականին։ Այդ արտադրանքը արդեն ներկայացրել էր իր լոգոն, որը հիշեցնում էր Ջեյմս Վուդ Ջոնսոնի ստորագրությունը և որը շատ նման է այսօրվա լոգոյին։ Սա մեկն է աշխարհում ճանաչված ընկերությունների առավել հին լոգոներից։

Ռոբերտ Վուդ Ջոնսոնը եղել է ընկերության առաջին նախագահը։ Նա աշխատել է բարելավել XIX դարի սանիտարական պրակտիկան, և ստեղծել է իր անունը կրող` *Ռոբերտ Վուդ Ջոնսոնի Համալսարանական հիվանդանոց*, Նյու Ջերսիի Նյու Բրունսվիչում։ Նրա մահից հետո ՝ 1910 թվականին նախագահի պաշտոնում նրան հաջորդել է եղբայրը` Ջեյմս Վուդ Ջոնսոնը մինչև 1932 թվականը, ապա նրա որդին` Ռոբերտ Վուդ Ջոնսոն II-ը։

Ռոբերտ Վուդը Ջոնսոնի թոռնուհին` Մերի Լիա Ջոնսոն Ռիչարդսը, առաջին երեխան է, որը հայտնվել է Johnson & Johnson մանկական փոշու պիտակների վրա։ Նրա ծոռը` Ջեյմի Ջոնսոնը, նկարահանել է *Ծնվել է հարուստ* (Born Rich (film))  վավերագրական ֆիլմում, որը աշխարհի ամենամեծ նվաճումներից մեկի ժառանգորդի հասունացման մասին է։

### 1959: McNeil Consumer Healthcare ապրանքանիշ
McNeil Consumer Healthcare ապրանքանիշը հիմնադրվել է 1879 թվականի մարտի 16-ին` Ռոբերտ Մակնեիլի 23-ամյակին։ 1904 թվականին, Մակնեիլի որդիներից մեկը` Ռոբերտ Լինքոլն Մակնեիլը, դարձավ ընկերության մի մասը, և նրանք միասին ստեղծեցին Մակնեիլ լաբորատորիաները 1933 թվականին։ Ընկերությունը կենտրոնացել էր ուղղակի մարքեթինգային դեղերի վրա, որոնք նախատեսված էին հիվանդանոցների, դեղագետների, բժիշկների համար։ Պարացետամոլի արտադրությունը սկսեց Ռոբերտ Մակնեյլ կրտսերի (Robert L. McNeil) ղեկավարությամբ, որը հետագայում դարձավ ընկերության նախագահ։ 1959 թվականին Johnson & Johnson-ը ձեռք բերեց McNeil լաբորատորիաները և մեկ տարի անց ընկերությանն առաջին անգամ հաջողվեց Թայլենոլ վաճառել առանց դեղատոմսի։ 1977 թվականին երկու դուստր ընկերություններ ստեղծվեցին. *McNeil medicals products և McNeil Consumer Products Company* - Մակնեյլ դեղամիջոցների արտադրանք և Մակնեյլ սպառողական ապրանքների ընկերություն (նաև հայտնի է որպես McNeil Consumer Healthcare - Մակնեյլ սպառողների բժշկական ծառայություն)։ Մակնեյլի դեղորայքի արտադրանքի ուշադրությունը կենտրոնացած էր դեղատոմսով դեղեր վաճառելու վրա։ 1993 թվականին Մակնեյլ բժշկական ապրանքների արտադրությունը միավորվեց Ortho Pharmaceutical դեղագործական ընկերության հետ` ձևավորելով  Ortho-McNeil Pharmaceutical ընկերությունը։ 2001 թվականին Մակնեյլ սպառողական առողջապահության ընկերությունը փոխեց իր անունը «Մակնեյլ սպառողների և մասնագիտությամբ բժշկական ապրանքներ» (McNeil Consumer & Specialty medicals products): Սակայն ավելի ուշ այն դարձավ McNeil Consumer Healthcare: Ընկերությունը շուկայում ներկայացնում էր առանց դեղատոմսի և դեղատոմսով դեղամիջոցներ, ներառյալ Թայլենոլ և Մոտրին (IB - իբուպրոֆեն) ապրանքանիշերը մեծահասակների և երեխաների համար։

### 1959: Cilag ապրանքանիշ
1933 թվականին շվեյցարացի քիմիկոս Բեռնհարդ Յոսը ստեղծեց մի փոքր հետազոտական լաբորատորիա Շաֆֆհաուզենում, Շվեյցարիա։ Դա հիմք դրեց դեղագործական *Սիլագ* (*Cilag* - Chemische Industrie-Labor AG) - կամ *Քիմիական արդյունաբերություն լաբորատորիայի *ստեղծմանը 1936 թվականի մայիսի 12-ին։ 1959 թվականին Cilag-ը միացավ Johnson & Johnson ընկերություններին։ Նախորդ դարի 90-ականներին Սիլագ և Janssen Pharmaceutica դեղագործական մարքեթինգային կազմակերպությունները միավորվեցին իրար հետ դառնալով *Janssen-Cilag*։ Երկու ընկերությունները ոչ-մարքեթինգային գործունեություն են ծավալում մինչ օրս իրենց օրիգինալ անվանումներով։ Cilag-ը շարունակում է գործունեությունը իր անվամբ Շվեյցարիայում, սկսած հետազոտական և մշակման աշխատանքներից մինչև պատրաստման և միջազգային ծառայություններ մատուցելը։ 2014 թվականի օգոստոսին, Cilag-ը ձեռք բերեց Covagen բիոդեղագործական ընկերությունը, որը մասնագիտացած է թերապիայի վրա հիմնված մուլտի սպեցիֆիկ սպիտակուցների նախագծման վրա։ Գործարքի շրջանակներում Cilag-ը նպատակ էր հետապնդում առաջատար դեր ձեռք բերել մի շարք դեղամիջոցների ոլորտում, ինչպիսիք են` Covagen դեղամիջոցները, COVA 322, Բի-հատուկ հակաուռուցքային նեկրոզիկ գործոնի (TNF)-ալֆա/հակա-ինտերլեյկին (IL)-17A FynomAb, որը գտնվում է պսորիազի լաբորատոր ուսումնասիրության փուլում։

### 1961: Janssen դեղագործական ընկերություն
Janssen Pharmaceuticals-ի գործունեության պատմությունը հասնում է մինչև 1933 թվական։ 1933 թվականին Կոնստանտ Յանսենը` Պոլ Յանսենի հայրը, ձեռք բերեց հունգարական դեղագործական ընկերության` Գեդեոն Ռիխտեր ընկերության դեղագործական արտադրանքի դիստրիբյուտրություն իրականացնելու իրավունք Բելգիայում, Նիդեռլանդներում և Կոնգոյում։ 1934 թվականի հոկտեմբերի 23-ին նա հիմնադրեց N.V. Produkten Richter ձեռնարկությունը Թյուրնհաութում, Բելգիա։ Երկրորդ համաշխարհային պատերազմից հետո կազմակերպության անվանումը փոփոխվեց *Eupharma*, թեև կազմակերպության անվանումը Ռիխտեր մնաց մինչև 1956 թվականը։

Պոլ Յանսենը հիմնեց իր սեփական հետազոտական լաբորատորիան 1953 թվականին Ստատիստրատի շենքի երրորդ հարկում, դեռևս իր հոր` Ռիխտեր-Էուֆարմա ընկերությում։ 1956 թվականի ապրիլի 5-ին կազմակերպության անվանումը փոխվեց *NV Laboratoria Pharmaceutica C. Janssen*` անվանվելով ի պատիվ Կոնստանտ Յանսենի։ 1958 թվականի մայիսի 2-ին Բերսում գտնվող գիտահետազոտական բաժինը դարձավ *Յանսենի գիտահետազոտական լաբորատորիայի* առանձին իրավաբանական անձը։ 1961 թվականի հոկտեմբերի 24-ին ընկերությունը ձեռք բերեց Johnson & Johnson ամերիկյան կորպորացիան։ 1964 թվականի փետրվարի 10-ին անունը փոխվեց *Յանսեն ֆառմացեֆտիկա*։ 1990-2004 թվականների ընթացքում Յանսեն դեղագործական ընկերությունն իր գործունեությամբ տարածվեց ամբողջ աշխարհում, ընկերության ծավալման հետ ավելացավ աշխատակիցների քանակը` հասնելով մոտ 28000 մարդ ամբողջ աշխարհում։ 1999 թվականին կլինիկական և մինչ կլինիկական հետազոտությունները դարձան համաշխարհային կազմակերպություն Johnson & Johnson ընկերության շրջանակներում։ 2001 թվականին, գիտահետազոտական գործունեության մի մասը տեղափոխվեց ԱՄՆ` վերակազմավորվելով *Johnson & Johnson Pharmaceutical Research and Development* - դեղագործական հետազոտությունների և զարգացման ընկերության։ Գիտահետազոտական գործունեության Յանսեն գիտական հիմնադրամը և Ռ. Վ. Ջոնսոն դեղագործական գիտահետազոտական ինստիտուտը միացվեցին դառնալով նոր գլոբալ գիտա-հետազոտական կազմակերպություն։ 2004 թվականի հոկտեմբերի 27-ին բացվեց հայտնագործությունների ուսումնասիրությունների *Պոլ Յանսեն գիտահետազոտական կենտրոնը*։

2013 թվականի օգոստոսին ընկերությունը ձեռք բերեց *Արագոն դեղագործական արտադրանքի* (Aragon Pharmaceuticals, Inc) կազմակերպությունը։ 2014 թվականի նոյեմբերին ընկերությունը ձեռք բերեց *Ալիոս կենսաբանական դեղագործական* (*Alios BioPharma*) ընկերությունը 1,75 մլրդ դոլարով։ Գնման արդյունքում *Ալիոսը* ներգրավվեց վարակիչ հիվանդությունների բուժման Johnson & Johnson-ի Յանսեն դեղագործական ընկերության ոլորտի մեջ։ 2015 թվականի մարտին Յանսենը Tipofarnib-ի լիցենզիա (ֆարնեզիլ տրանֆերազայի ինհիբիտոր) տվեց Կուրա ուռուցքաբանության դեղագործական ընկերությանը (Kura Oncology), որը միանձնյա պատասխանատվություն կստանձնի հակահամաճարակային դեղերի և հակաքաղցկեղային դեղամիջոցների զարգացման և առևտրայնացման համար։ Ավելի ուշ, նույն ամսին ընկերությունը հայտարարեց, որ Գալապագոս Ֆարման (Galapagos Pharma) վերականգնել է իր իրավունքները հակաբորբոքային դեղամիջոցի` GLPG1690, ինչպես նաև երկու այլ միացությունների, այդ թվում` GLPG1205 (GPR84 առաջին դասի ինհիբիտոր) նկատմամբ։ Ի վերջո, մարտին ընկերությունը ձեռք բերեց XO1 Limited-ը։ 2015 թվականի նոյեմբերին ընկերությունը ձեռք բերեց Novira Therapeutics ընկերությունը, դառնալաով NVR 3-778 առաջատար թեկնածու։

### 1998: DePuy ընկերություն
J&J -ը ձեռք է բերեց DePuy ընկերությունը` 1998 թվականին դառնալով *Johnson & Johnson Medical Devices group*։ 2012 թվականի հունիսի 14-ին Johnson & Johnson -ը $19,7 մլրդ դոլարով գործարք կնքեց Synthes ընկերության հետ, որը հետո արտոնյալ պայմաններով ինտեգրվեց DePuy-ի հետ` ստեղծելով Johnson & Johnson ընկերության սինթեզ DePuy-ի հետ, որը ներառում է. Codman & Shurteff, DePuy Mitek, DePuy Orthopaedics and DePuy Spine ընկերությունները։ 2015 թվականի փետրվարին DePuy-ը հայտարարեց, որ ձեռք է բերում *Ձիթապտղի բժշկական կորպորացիան (*Olive Medical Corporation*)*: 2016 թվականի մայիսին DePuy Orthopaedics -ը ձեռք բերեց Biomedical Enterprises ընկերությունը, որը առաջատար դիրք է գրավում փոքր ոսկորների ամրացման արդյունաբերության մեջ։ Ավելի ուշ նույն տարվա դեկտեմբերին, DePuy Synthes-ը հայտարարեց, որ ձեռք է բերելու Pulsar Vascular ընկերությունը միացնելով Pulsarը Codman-ին։

**2017 թվականի ապրիլին իռլանդական մասնաճյուղ**

DePuy Իռլանդական անսահմանափակ ընկերությունը հայտարարեց Neuravi կազմակերպությունը ձեռք բերելու իր մտադրության մասին (հեմոռագիկ և իշեմիկ ինսուլտների արտադրանքի պորտֆոլիո ունեցող կազմակերպություն), գործարք կազմելով Codman Neuro հետ միասին և գործարքի գումարը չհայտարարելով։ Հունիսին, DePuy Synthes Product ընկերությունը հայտարարեց, որ ձեռք է բերելու Innovative Surgical Solutions - Նորարարական վիրահատական լուծումներ ընկերությունը (առևտրային անունը Sentio LLC) չհայտարարված գումարով, աջակցելով ընկերության գործունեության իրականացրած` ողնաշարի նյարդային տեղայնացման նորարարական տեխնոլոգիաներին։

### 1999: Janssen Biotech ընկերություն
Janssen Biotech ընկերությունն ավելի վաղ հայտնի է եղել որպես Centocor Biotech բիոտեխնոլոգիական ընկերություն, որը հիմնադրվել է Ֆիլադելֆիայում 1979 թվականին։ 1982 թվականին Centocor-ը դարձավ հանրահայտ բաժնետիրական ընկերություն, իսկ 1999 թվականին այն դարձավ Johnson & Johnson-ի դուստր ընկերություն։ Ձեռքբերման պահից Janssen Biotech ընկերությունն ավելացրել է տարեկան վաճառքի ծավալը 500 մլն դոլարից մինչև ավելի քան 2 մլրդ դոլար։ Նույն ժամանակահատվածում հետազոտությունների և մշակումների ներդրումներն ավելացել են 75 մլն դոլարից հասնելով մինչև ավելի քան 300 մլն դոլարի։ 2008 թվականին Centocor և Ortho Biotech ընկերությունները միավորվեցին կոչվելով Centocor Ortho Biotech։ 2010 թվականի հունիսին, վերջինս ձեռք բերեց դեղերի մասնավոր արտադրող ընկերություն RespiVert-ը, որը կենտրոնացած է փոքր մոլեկուլների զարգացման, թոքային հիվանդությունների ինհալացիոն թերապիայի բուժման բնագավառում։ 

2011 թվականի հունիսին, Centocor Ortho Biotech -ը փոխեց իր անունը Janssen Biotech` ամբողջ աշխարհում Յանսեն դեղագործական ընկերությունների ընդհանուր անուն ունենալու համար։ 2014 թվականի դեկտեմբերին ընկերությունը հայտարարեց իր մտադրության մասին` համատեղ մշակել քաղցկեղի բուժման դեղամիջոցներ (MGD011), որն ուղղված է չարորակ ուռուցքների B-cell բուժման գործում CD19 և CD3 սպիտակուցների դեմ։ Սա կարող է MacroGenics-ին բերել մինչև 700 մլն դոլարի եկամուտ։ 2015 թվականի հունվարին ընկերությունը հայտարարեց, որ կօգտագործի Ionis Pharmaceuticals ՌՆԹ-ուղղված տեխնոլոգիաները անզգայացնող դեղերի հայտնաբերման և մշակման համար, որի նպատակն է բուժել գենետիկո-անոթային համակարգի անոթային անբավարարության խանգարումները, ստամոքս-աղիքային տրակտի գործընկերության ավտոիմունային հիվանդությունները։ Համագործակցությունը պոտենցիալ հնարավորություն է տալիս մինչև 835 մլն դոլար եկամուտ ունենալու։ 2018 թվականի մայիսին Յանսենը հայտարարեց BeneVir Biopharm-ը ձեռք բերելու մտադրության մասին` գումարը չհայտարարելով։

### Ethicon ընկերություն
1915 թվականին շվեյցարացի դեղագործ Ջորջ Ֆ. Մերսոնը Էդինբուրգում բացեց փաթեթավորման և ստերիլիզացման կետգուտի, մետաքսե և կապրոնե վիրահատական թելերի արտադրություն։ J&J-ը ձեռք բերեց պարոն Մերսոնի ընկերությունը 1947 թվականին, և այն վերանվանվեց Ethicon Suture լաբորատորիա։ 1953 թվականին այն դարձավ Ethicon միավորում։ 1992 թվականին ընկերությունը վերակազմավորվեց դառնալով Էթիկոն էնդովիրաբուժություն միավորում (Ethicon Endo-Surgery), որպես առանձին կորպորացիա։ 1990-ական թվականներին ընկերությունը զարգացավ նոր և հեռանկարային ապրանքների և տեխնոլոգիաների բնագավառում, ձևավորվեցին չորս տարբեր ընկերություններ Էթիկոնի հովանու ներքո, որոնցից յուրաքանչյուրը մասնագիտացավ տարբեր ապրանքների վրա։ 2008 թվականին J&J ընկերությունը հայտարարեց Mentor կորպորացիան 1 մլրդ դոլարով ձեռք բերելու և այն Էթիկոնի հետ միավորելու մասին։ 2016 թվականին ընկերությունը J&J-ի Էթիկոն ընկերության բիզնես բաժինը հայտարարեց NeuWave բժշկական միավրումը ձեռք բերելու մասին։ 2017 թվականի հունվարին J&J դուստր ընկերությունը հայտարարեց, որ ձեռք է բերում Megadyne բժշկական ապրանքների միավորումը, բժշկական ընկերություն, որը մշակում, արտադրում և վաճառում է էլեկտրավիրահատական գործիքներ։ 2017 թվականի փետրվարին ընկերությունը ձեռք բերեց բժշկական տեխնիկա արտադրող Torax Medical ընկերությունը, չհայտարարելով գործարքի գինը։ 2018 թվականի հունիսին բիզնես բաժինը հայտարարեց, որ Advanced Sterilization Products - նախնական ստերիլիզացման ապրանքներ ընկերությունը կվաճառվի Fortive ամերիկյան կորպորացիային մոտ 2,8 միլիարդ դոլարով։

#### Ethicon Endo-Surgery ընկերություն
Ethicon էնդովիրաբուժական ընկերությունը եղել է Ethicon ընկերության մասը մինչև 1992 թվականը, երբ նա դարձավ առանձին իրավաբանական անձ J&J հովանու ներքո։

### Actelion ընկերություն
2017 թվականի հունվարին J&J -ը Sanofi-ի հետ մրցակցելով` ձեռք բերեց Actelion շվեյցարական դեղագործական ընկերությունը։ Մեկ ամիս անց J&J կորպորացիան հայտնեց 30 մլրդ դոլարով կատարված գործարքի` պատմության մեջ երբևէ եղած խոշորագույն ընկերությունը - Actelion շվեյցարական ընկերությունը գնելու մասին և նրա գիտահետազոտական բաժինների զարգացմանը որպես առանձին իրավաբանական անձ նպաստելու պլանների մասին։ Մարտին ընկերությունը հայտարարեց Actelion շվեյցարական կենսատեխնոլոգիական ընկերությանն արած իր մրցութային առաջարկի մասին, տեղեկացնելով, որ մինչև առաջակի հիմնական ժամանակահատվածը Janssen Holding GmbH-ը վերահսկում էր քվեարկող բաժնետոմսերի 77,2 տոկոսը հավասարեցնելով Actelion բաժնետոմսերի 83,195,346-ին։ Համաձայն ավելի վաղ ձեռք բերված պայմանավորվածությունների, ընկերությունը հայտարարեց, որ մտադիր է Actelion-ին հանել ցուցակից, միևնույն ժամանակ դուրս մղելով թմրանյութերի հայտնաբերման գործողությունները և նորաստեղծ շվեյցարական կենսաբժշկական Idorsia Ltd ընկերության վաղ փուլերում կլինիկական զարգացման ակտիվները։ J & J  ընկերությունը կվերահսկի Idorsia-ի 16% արժետոմսերը, հնարավորություն ունենալով բարձրացնել իր մասնաբաժինը մինչև 32%, ի հաշվին փոխարկելի պարտատոմսերի։

### Johnson & Johnson Vision Care ընկերություն
2016 թվականի հուլիսին J&J կորպորացիան հայտնեց Vogue International LLC մասնավոր ընկերությունները ձեռք է բերելու իր մտադրության մասին, մեծացնելով Johnson & Johnson ընկերությունը։ Նույն տարվա սեպտեմբերին J&J ընկերությունը հայտնեց Abbott Laboratories-ից Abbott Medical Optics -ը 4.325 մլրդ դոլարով ձեռք բերելու մտադրության մասին, ավելացնելով ակնաբուժական ծառայությունների Johnson & Johnson Vision Care նոր բաժնին։

2017 թվականի հուլիսին տեսողության խնամքի ուղղվածություն ունեցող Johnson & Johnson Vision Care կազմակերպությունը հայտարարեց, որ իր դուստր Abbott Medical Optics ընկերությունը ձեռք կբերի TearScience-ը, որը վերջերս ստացել է FDA-ի հավանությունը գրասենյակային հիմքերի վրա դնել մեյբոմիան գեղձերի և մեյբոմիան գեղձերի դիսֆունկցիայի բուժման մասին պատկերացումները։ Սեպտեմբերին ընկերությունը ձեռք բերեց Sightbox կոնտակտային լինզաների բաժանորդագրությամբ գործարկման իրավունքը։

### 2010 թվականից հետո
2010 թվականի հոկտեմբերին J&J ձեռք բերեց Crucell ընկերությունը 2.4 միլիոն դոլարով, որը գործում է որպես պատվաստանյութի կենտրոն։

2015 թվականի նոյեմբերին Biosense Webster ընկերությունը ձեռք բերեց Coherex բժշկական ընկերությունը` ընդլայնելով այն ընկերությունների շրջանակը, որոնք նախասրտերի ֆիբրիլյացիա (Atrial fibrillation) ունեցող հիվանդների համար բուժման տարբերակներ են ընդգրկում։

2018 թվականի մարտին ընկերությունը հայտնեց, որ պատրաստվում է գնել LifeScan ընկերությունը Platinum Equity մասնավոր ընկերությունից մոտ 2.1 մինիոն դոլարով։

## Կորպորատիվ կառավարում
Johnson & Johnson կորպորացիայի տնօրենների խորհրդի անդամներն են Մերի Սյու Քոլեմանը, Ջեյմս Գ. Քուլենը, Դոմինիկ Կառուսոն, Մայքլ Մ. Ե. Ջոնսը, Էն Դիբբլ Ջորդանը, Առնոլդ Գ. Լանգբոն, Սյուզան Լ. Լինդկիստը, Լեո Ֆ. Մուլլինը, Ուիլյամ Պերեսը, Սթիվեն Ս. Ռեյնեմունդը, Դեյվիդ Սաթչերը և Ուիլյամ Ք. Ուելդոնը։

Սանդի Փիթերսոնը 2012 թվականից հանդիսանում է Group Worldwide Chairman կազմակերպության համաշխարհային ղեկավարը։

Ալեքս Գորսկիից և Սանդի Պետրերսոնից բացի J & J -ի գործադիր կոմիտեների ներկայիս անդամներն են Դոմինիկ Կարուսոն (ընկերության գլխավոր ֆինանսական տնօրենը), Պետրոս Ֆասոլոն, Պոլ Սթոֆելսը և Մայքլ Սինիդը։

2018 թվականի հուլիսի 2-ին J & J դեղագործական կորպորացիայի ղեկավար Ջոաքին Դուատոն դարձավ ընկերության գործադիր կոմիտեի փոխնախագահ։

### Նախագահներ
* 1887-1910 թվականներին *Ռոբերտ Վուդ Ջոնսոն I* (1845-1910)
* 1910-1932 թվականներին *Ջեյմս Վուդ Ջոնսոն* (1856-1932)
* 1932-1963 թվականներին *Ռոբերտ Վուդ Ջոնսոն II* (1893-1968)
* 1963-1973 թվականներին *Ֆիլիպ Բ. Հոֆման* (1909-1986)
* 1973-1976թվականներին *Ռիչարդ Բ. Սելլարս* (1915-2010)
* 1976-1989 թվականներին *Ջեյմս Է. Բուրքե* (1925-2012)
* 1989-2002 թվականներին *Ռալֆ Ս. Լարսեն* (1938-2016)
* 2002-2012 թվականներին *Վիլյամ Ք. Վելդոն* (ծնվ. 1948 թվականի նոյեմբերի 26-ին)
* 2012 թվականից առ այսօր *Ալեքս Գորսկի* (ծնվ. 1960 թվականի մայիսի 24-ին)

## JNJ գլխամասային գրասենյակ և Նյու Բրանսուիկի գենթրիֆիկացիա
[մինի|Johnson & Johnson պլազա, J& J ընկերության կենտրոնական գրասենյակ, [Նյու Բրանսուիկ, Նյու Ջերսի, ԱՄՆճարտարապետ` Հենրի Ն. Քոբբի, կառուցվել է 1983 թվականին]]
JNJ կորպորացիան պատմականորեն տեղակայված է եղել Նյու Բրանսուիկում գտնվող Դելավեր և Ռարիտանի գետերը միացնող ջրանցքի վրա։ 1960-ական թվականներին ընկերությունը պատրաստվում էր Նյու Բրանսուիկից տեղափոխել իր շտաբը, սակայն որոշեց մնալ քաղաքում, քանի որ քաղաքի պաշտոնյաները խոստացել էին վերակառուցել կենտրոնը, քանդել հին շենքերը կառուցել նորերը. քաղաքը գենթրիֆիկացնել։

Թեև Նյու Բրանսուիկը վերանորոգման ջանքերի հետևանքով կորցրել էր բազմաթիվ պատմական կառույցներ, այդ թվում Ռատգերսի համալսարանի նախկին տունը և պատմական առևտրային առափնյայի մեծ մասը, գենտրիֆիկացիայի շնորհիվ մարդիկ սկսեցին հետ վերադառնալ Նյու Բրանսուիկ։ JNJ ընկերությունը Pei Cobb Freed & Partners ճարտարապետական ընկերությունից վարձեց ճարտարապետ Հենրի Ն. Քոբբին ` իր գլխամասային գրասենյակը ավելացնելու համար։ Նյու-Բրանսուիկում գտնվող շտաբի մասնաշենքի սպիտակ աշտարակը քաղաքի ամենահին բարձր շենքերից մեկն է։

Դելավեր և Ռարիտանի ջրանցքի երկարությունը փոխարինվեց 1970-ականների վերջին, երկարատև քննարկումներից հետո։ 2002 թվականին ընկերությունը ներկայացրեց Նոր Հարավային Ուելս նահանգում հինգ տարվա ընթացքում Ասիա-Խաղաղօվկիանոսյան (Asia-Pacific) տեղեկատվական տեխնոլոգիաների կենտրոնի ստեղծման ծրագիրը։

## Արտադրանք
Johnson & Johnson կորպորացիայի բիզնեսը բաժանված է երեք խոշոր սեգմենտների` դեղերի, բժշկական սարքերի և սպառողական ապրանքների։ 2015 թվականին այս հատվածները համապատասխանաբար կազմել են ընդհանուր եկամուտների 44.9%, 35.9% և 19.3%։

### Դեղագործություն
Johnson & Johnson կորպորացիայի դեղագործական սեգմենտը հիմնականում ներառում է իմունոլոգիա, նյարդաբանություն, վարակային հիվանդություն և ուռուցքաբանություն։

Իմունոլոգիական արտադրանքն ընդգրկում է հակաբորբոքային նեկրոզիզային գործոնի հակամարմինները Remicade (infliximab) և Simponi (golimumab), որոնք օգտագործվում են բուժման համար։

Իմունոլոգիական պրեպարատներն ընդգրկում են հակա-ուռուցքային նեկրոզի գործոնի (tumor necrosis factor) Remicade (ինֆլիքսիմաբ պրեպարատ), և Simponi (գոլիմումաբ մոնոկլոնալ հակամարմին) հակամարմիններ, որոնք օգտագործվում են աուտոիմունային հիվանդությունների բուժման համար, ներառյալ ռևմատոիդ արթրիտներ, Կրոնի հիվանդություն (միայն Ռեմիկադե), խոցային կոլիտներ, Անկիլոզացնող սպոնդիլոարթրիտներ, և այլ խանգարումներ։ 2013 թվականին այս երկու պրեպարատները կազմեցին ընկերության եկամուտների 29% և ընկերության ընդհանուր եկամուտների 11.3% -ը։ Երրորդ իմունոլոգիական պրոդուկտը` Stelara-ն (ուստեկինումաբ) թիրախավորում է ինտերլեյկին-12 և ինտերլեյկին-23 և օգտագործվում է պսորիազի բուժման համար։

Հիմնական վարակիչ հիվանդությունները ներառում են Incivio (telaprevir), հեպատիտ C պրոտեազայի ինհիբիտոր, Intelence (Etravirine), ՄԻԱՎ-ի ոչ նուկլեոզիդային պոլիմերազայի ինհիբիտոր և Prezista (darunavir), ՄԻԱՎ-ի պրոտեազայի ինհիբիտոր։ Սպասվում է, որ Telaprevir- ի վաճառքը շատ ավելի կնվազի վերջերս առավել էֆեկտիվ և առավել հեշտ տանելի միջոցների ի հայտ գալու արդյունքում։ Հետազոտությունները ցույց տվեցին, որ Էտրավիրինը և Դարունավիրը նկատելիորեն ավելի ուշ են առաջացնում դեղամիջոցի նկատմամբ կայունություն։

Դարունավիրը ՄԻԱՎ-ի պոլիմերազի խառնուրդների հետ համատեղ խորհուրդ է տրվում որպես բուժման առաջին ընտրության տարբերակ ՄԻԱՎ-ով վարակված անձանց համար, սակայն այն հաստատված է միայն բուժման փորձ ունեցող հիվանդների համար։ Հաստատվել է, որ այն կարող է օգտագործվել պոլիմերազայի ինհիբիտորի հետ համատեղ, բայց Էտրավերինը հաստատված է միայն բուժման փորձ ունեցող հիվանդների համար` օրական երկու անգամ օգտագործմամբ։

CNS ընկերության արտադրանքը ներառում է Ուշադրության պակասի և հիպերակտիվության համախտանիշի (ADHD) պսիխոստիմուլյացիոն Invega Sustenna թմրանյութը և հոգեմետ Risperdal Consta պրեպարատը (ռեդիսպերիդոն)։ Invega Sustenna և Risperdal Consta ամենատարածված երկարատև գործող դեղամիջոցներն են եղել շիզոֆրենիայի բուժման համար։ Նախատեսված է հիվանդության օրալ բուժման խնդրի դեպքում ներերակային բուժման համար համապատասխանաբար 2 շաբաթ և մեկ ամիս տևողությամբ։ Կլինիկական փորձարկման արդյունքում հիվանդի վիճակի նվազագույն բարելավումներ են գրանցվել միայն, սակայն որոշ վկայություններ ենթադրում են, որ կլինիկական պրակտիկայում երկարաժամկետ գործող ներարկումների առավելությունները կարող են լինել ավելի մեծ, քան ցուցադրվում է կլինիկական փորձաքննության ընթացքում։

Ուռուցքաբանության արտադրանքը ներառում է Velcade (bortezomib) բազմակի միելոմայի բուժման համար և մանթլ բջջային լիմֆոմայի (mantle cell lymphoma) և Zytiga-ի (abiraterone), շագանակագեղձի քաղցկեղի բուժման համար որպես անդրոգեն անտագոնիստ։ Կլինիկական փորձարկումների ժամանակ, abiraterone-ի բուժումը կապված է 4.6-ից մինչև 5.2-ի գոյատևման առավելությունների հետ, երբ օգտագործվում են պլատինային դեղամիջոցներ քիմիաթերապիայից առաջ կամ հետո։ 2012 թվականի դեկտեմբերի 31-ին *Սննդամթերքի և դեղերի վարչությունը* հաստատել է Sirturo բրենդը (բեդակվիլին նոր սերնդի Հակատուբերկուլյոզային դեղամիջոց), որը Johnson & Johnson Տուբերկուլոզի դեմ պայքարի առաջին նոր դեղամիջոցն է ավելի քան քառասուն տարի։

### Բժշկական սարքավորումներ
Johnson & Johnson կորպորացիայի շրջանակներում ակտիվորեն գործող սեկտորները ներառում են.

* Գեղագիտություն (Ethicon, Mentor)
* Առիթմիա (Biosense Webster)
* Բեյրիտրիկ վիրաբուժություն, գիրություն (Ethicon)
* Սիրտանոթային հիվանդություն (Biosense Webster)
* Շաքարախտի խնամք (LifeScan, Animas Corporation)
* Ականջի, քթի և կոկորդի խնամք (Acclarent)
* Ընդհանուր վիրաբուժություն (Ethicon, Codman Neuro)
* Ճողվածքի վիրաբուժություն (Ethicon)
* Ինսուլին փոխանցող սարքեր (Animas)
* Նյադանոթային հիվանդություն (Codman Neuro, DePuy Synthes)
* Օրթոպեդիա (DePuy Synthes). հոդեր, վնասվածքներ, ողնաշար, սպորտային բժշկություն և էլեկտրական գործիքներ
* Արյան գլյուկոզայի ինքնուրույն չափման մոնիտորներ (LifeScan)
* Վիրաբուժական գործիքներ և վարակների կանխարգելում (Advanced Sterilization Products/Ընդլայնված ստերիլիզացման պարագաներ)
* Ուրոլոգիական վիրաբուժություն (Ethicon)
* Ակնաբանություն (VISTAKON®)

### Սպառողական առողջություն
Johnson & Johnson կորպորացիան լայնորեն գործում է սպառողական առողջության հետևյալ ոլորտներում.

* Մանկական խնամք
* Դիետիկ սնունդ (Nutritionals)
* Օրալ առողջապահություն
* Առանց դեղատոմսի դեղեր
* Մազերի և մաշկի խնամք
* Աչքի խնամք
* Վերքի խնամք և համապատասխան միջոցներ

## Բնապահպանական նկատառումներ
Johnson & Johnson կորպորացիան մի շարք դրական նպատակներ է նախաձեռնել, որպեսզի ապահովի ընկերության էկոլոգիապես մաքուր գործունեությունը և Միացյալ Նահանգների խոշորագույն ընկերությունների շարքում Newsweek շաբաթական պարբերականի *«Կանաչ վարկանիշում»* գրավել է երրորդ տեղը։ Այդ նպատակների օրինակներից են ջրի օգտագործման, թափոնների և էներգիայի օգտագործման նվազեցումը և թափանցիկության մակարդակի բարձրացումը։

Johnson & Johnson ընկերությունը պայմանավորվել է փոխել արտադրական գործընթացում օգտագործվող պլաստիկ շշերի փաթեթավորումը, փոխարինելով հեղուկների փաթեթավորումը ոչ-պոլիկարբոնատային բեռնարկղերով։ Կորպորացիան աշխատում է «Հյուսիսարևմտյան կլիմա նախաձեռնության» և EPA - *Շրջակա միջավայրի պահպանության ազգային ծրագրի* հետ։ Որպես «Կանաչ էներգիա համագործակցութուն» (Green Power Partners) ազգային նախաձեռնության անդամ, Johnson & Johnson կորպորացիան ղեկավարում է Փենսիլվանիայում ամենամեծ` *Spring House* արևային էներգիայի գեներատորը։

## Աղմկահարույց միջադեպեր և դատավարություններ
### Թայլենոլով սպանություններ Չիկագոյում. 1982 թվական

1982 թվականի սեպտեմբերի 29-ին Չիկագոյում «Թայլենոլի վախ» սկսվեց, երբ մայրաքաղաքում Extra Tighten Tylenol ընդունած 7 մարդկանցից առաջինը մահացավ. դեղամիջոցը միտումնավոր ծածկված էր եղել ցիանիդով։ Մեկ շաբաթվա ընթացքում ընկերությունը մանրածախ առևտրից հեռացրեց 31 միլիոն շիշ, դառնալով ամերիկյան պատմության առաջին խոշորագույն հնչեղություն ստացած դեպքերից մեկը։ Միջադեպը հանգեցրեց նյութերի փաթեթավորման բարեփոխումներ իրականացնելուն և կեղծարարության դեմ պայքարի ֆեդերալ օրենքների ստեղծմանը։ Գործը մնում է չլուծված և որևէ կասկածյալ չի հայտարարվել։ Johnson & Johnson -ի արագ արձագանքը, ներառյալ համազգային հնչեղությունը, լայն գովասանքի արժանացավ հասարակայնության հետ կապերի փորձագետների և ԶԼՄ-ների կողմից և հանդիսացավ կորպորատիվ ճգնաժամային կառավարման ոսկե ստանդարտը։

### Մանկական արտադրանքի հետ կանչում. 2010 թվական
2010 թվականի ապրիլի 30-ին J&J-ի դուստր ձեռնարկություն McNeil Consumer Healthcare-ը կամավոր կերպով հետ կանչեց 43 առանց դեղատոմսի վաճառվող մի քանի դեղամիջոցներ, ներառյալ Tylenol, Tylenol Plus, Motrin, Zyrtec և Benadryl։ Հետ կանչն իրականացվեց ԱՄՆ Փենսիլվանիա նահանգի Ֆորտ Վաշինգտոնի արտադրամասում հերթական ստուգումից հետո, երբ պարզվեց, որ «որոշ ապրանքատեսակներ լիովին չեն համապատասխանում պահանջվող բնութագրերին»։ Արտադրված խոտանը կարող էր պարունակել «ակտիվ բաղադրիչների ավելի բարձր կոնցենտրացիա» կամ ունենալ այլ արտադրական թերություններ։

Հետ կանցված ապրանքների երկրների ցանկում էին Կանադա, Դոմինիկյան Հանրապետություն, Գուամ, Գվատեմալա, Յամայկա, Պուերտո Ռիկո, Պանամա, Տրինիդադ և Տոբագո, Միացյալ Արաբական Էմիրություններ, Քուվեյթ և Ֆիջի։ Johnson & Johnson -ը հանդես եկավ հայտարարությամբ, որում ասվում էր, որ «արտադրական գործունեության ընթացքում որակի համապարփակ գնահատումը» շարունակվում է։ Հատուկ կայք ստեղծվեց, որում թվարկված էին ընկերության խոտան ապրանքանիշերի անունները և սպառողական այլ տեղեկատվություն։

### DePuy արտադրանքի հետկանչ. 2010 թվական
2009 թվականի օգոստոսին ամերիկյան հսկա Johnson & Johnson ընկերության DePuy դուստր ձեռնարկութունը շուկայից հետկանչվեց իր ASR գոտկատեղի պրոթեզները (հոդային մակերեսի փոխարինում)։ DePuy-ը ասում էր, որ հետ կանչը պայմանավորված էր Ազգային միասնական ռեեստրի չհրապարակված տվյալներով, որոնք ցույց են տալիս, որ հինգ տարում կրկնակի վերածածկման 12 տոկոսանոց մակարդակ և ASR XL -ի 13 տոկոսով վերանայման մակարդակ։ Որոշ հիվանդների համար բոլոր կոնքային պրոթեզները անհաջող էին, սակայն ակնկալվում էր, որ տարեկան ցուցանիշը կազմելու էր մոտավորապես 1%։ Պաթոլոգիապես` պրոթեզների ձախողումը մի քանի հանգամանքով էր պայմանավորված։ Իմպլանտի մետաղական մասերը քայքայվում էին և մաշվածությունից առաջացող կտորները շփման եզրերում վնասում էին հոդի փափուկ հյուսվածքները` որոշ հիվանդների հաշմանդամությունը երկարատև դարձնելով։ Կոբալտի և քրոմի իոնոնները, որոնցից արված էր իմպլանտը, հաճախ անցնելով որոշ հիվանդների արյան մեջ հայտնվում էր ողնուղեղային հեղուկի մեջ։

2013 թվականի մարտին Լոս Անջելեսի հանձնաժողովը Johnson & Johnson ընկերությանը հրահանգեց վճարել ավելի քան 8.3 միլիոն ԱՄՆ դոլար Մոնտանայի բնակիչին, որը առաջինն էր, որ վնասվել էր մինչ այդ DePuy -ի արտադրած գոտկատեղի պրոթեզների հետ կապված ավելի քան 10,000 դատական գործերից։

Որոշ իրավաբաններ և արդյունաբերական վերլուծաբաններ հաշվարկեցին, որ Johnson & Johnson կորպորացիայի վնասը միլիարդավոր դոլարների կհասնի։

### Թայլենոլի հետկանչ. 2010 թվական
2010 և 2011 թվականներին Johnson & Johnson կորպորացիան կամավոր կերպով մի քանի առանց դեղատոմսի դեղերի հետկանչ կատարեց, այդ թվում էր Թայլենոլը, տրիբրոմոանիզոլից առաջացած հոտի պատճառով։ Այս դեպքում 2,4,6-տրիբրոմոֆենոլ-ը օգտագործվում էր այն փայտե տախտակները մշակելու համար, որոնց վրա տեղափոխվում և պահվում էր ապրանքի փաթեթավորման նյութերը։

### Բաժնետերերի հայց
2010 թվականին մի խումբ բաժնետերեր դատի տվեցին վարչությանը իբրև 1990-ական թվականներից ի վեր լուրջ թերությունները և անօրինականությունները կանխելու համար, այդ թվում, արտադրության խնդիրները, պաշտոնյաներին կաշառելը, բացասական հետևանքները կոծկելու և չհաստատված օգտագործման նպատակով մարկետինգը մոլորության մեջ գցելու համար։ Դատավորն ի սկզբանե գործը կարճեց 2011 թվականի սեպտեմբերին, սակայն թույլ տվեց, որ հայցվորները հետագայում այն վերաձևակերպել հնարավորություն ունենան։ 2012 թվականին Ջոնսոնը և Ջոնսոնը առաջարկեց բաժնետերերի հետ հարաբերությունները կարգավորելու նպատակով ներդնել վերահսկողության, որակի և համապատասխանության նոր ընթացակարգեր հինգ տարվա ընթացքում։

### Ռիսպերիդոնի ապօրինի մարքեթինգ
Մի քանի ամերիկյան երկրներում J & J -ն մեղավոր է ճանաչել Janssen Pharmaceutica դեղագործական ընկերությանը իր արտադրած հոգեմետ դեղերի բացասական ազդեցությունը թաքցնելու համար, որոնք բժիշկներին և հիվանդներին ներկայացվել են որպես ավելի լավը, քան ավելի էժան ապրանքանիշները և կեղծելով վաճառել են այն ծերունական տկարամտության բուժման համար։ Վնասների հատուցման ենթակա պետությունների թվում են Տեխասը (158 մլն դոլար), Հարավային Կարոլինան (327 մլն դոլար), Լուիզիանան (258 մլն դոլար) և հատկապես Արկանզասը (1,2 մլրդ դոլար)։

2010 թվականին Միացյալ Նահանգների Արդարադատության դեպարտամենտը միացավ բողոքող ներկայացուցիչներին, ընկերությանը մեղադրելով ծերանոցներին դեղագործական ծառայություններ մատուցող խոշորագույն Omnicare ընկերության միջոցով Ռիսպերիդոնի ապօրինի մարկետինգ կազմակերպելու համար։ Պնդումները ներառում էին, որ J & J ընկերությունը զգուշացվել էր *ԱՄՆ Սննդամթերքի և դեղերի վարչության* (FDA) կողմից, որպեսզի տարեց հիվանդների համար չխթանի Ռիսերդալը որպես արդյունավետ և անվտանգ միջոց, սակայն նրանք անտեսել են այդ զգուշացումը և նրանք Omnicare- ին վճարել են, որպեսզի տնային բժիշկներին տրամադրվի այդ դեղամիջոցը ծերերի խնամքի համար։ Գործն ավարտվել է 2013 թվականի նոյեմբերի 4-ին, երբ J & J -ը համաձայնվեց վճարել շուրջ 2,2 միլիարդ դոլարի տուգանք, «ներառյալ քրեական տուգանքները և 485 միլիոն դոլարի բռնագանձումը, ինչպես նաև քաղաքացիական հայցերը, դաշնային կառավարության, նահանգների հետ, ընդհանուր առմամբ կազմելով 1,72 միլիարդ դոլար»։

Ջոնսոնը և Ջոնսոնին մեղադրանք են ներկայացրել նաև կոնգրեսականները. մեղադրանքներ են ներկայացվել այն հոգեբույժներին, որոնք գումարներ են ստացել արտադրանքը շրջանառության մեջ դնելուն նպաստելու համար և կեղծ հոդվածներ գրողներին, մասնավորապես, Ջոզեֆ Բիյերմանին և նրա մանկական երկբևեռ աֆեկտիվ խանգարման հետազոտական խմբին։

### Արտաքին կաշառք
### Սպառողական խարդախություն
### Կարմիր խաչի խորհրդանիշի օգտագործում
### Բոստոնի գիտական դատավարություններ
### Արտոնագրային խախտման գործ Abbott-ի նկատմամբ
### Վագինային ցանցի իմպլանտներ

### Մանկական փոշի
2015 թվականին ձվարանների քաղցկեղից մահացած 62-ամյա կնոջ ընտանիքի՝ ընդդեմ J&J հայցին ի պատասխան դատարանը 2016 թվականիի փետրվարինն որոշել է, որ ընկերությունը պետք է 72 միլիոն դոլար վնասի փոխհատուցում վճարի ընտանիքի անդամի մահվան համար։ 2017 թվականի մարտին ավելի քան 1000 ամերիկացի կանայք դատի են տվել J&J- ին՝ «Baby Powder» մանկական փոշու արտադրանքից քաղցկեղի հավանական ռիսկը թաքցնելու համար․ ընկերությունը հայտարարել էր, որ իր մանկական փոշու 70 տոկոսն օգտագործում են մեծահասակները։

2017 թվականի օգոստոսին Կալիֆոռնիայի դատարանը Johnson & Johnson- ին պարտավորեցրել է 417 միլիոն դոլար վճարել մի կնոջ՝ Ժակլին Ֆոքսին, ով պնդում էր, որ իր մոտ առաջացել է ձվարանների քաղցկեղ՝ կանանց հիգիենայի համար պատրաստած արտադրանքից, որը պատրաստված է ընկերության մանկական փոշու տալկի հիման վրա։ Դատավճռում ներառվել է 70 միլիոն դոլար պատճառված վնասի փոխհատուցում և 347 միլիոն դոլար սանկցիայի տույժեր։ J&J- ն պատասխանել է, որ բողոքարկելու է վճիռը։ 2017 թվականի հոկտեմբերին Միսսուրի Արևելյան շրջանի վերաքննիչ դատարանը մերժել է ատենակալների՝ 72 միլիոն դոլար վճարելու դատավճիռը։ Վերաքննիչ դատարանը որոշում է կայացրել, որով Ժակլին Ֆոքսը իրավասություն չունի Միսուրիում ԱՄՆ Գերագույն դատարանին դիմել, որը սահմանափակում է վնասի պահանջի հայց ներկայացնելը, որ «... հայցով դիմելու համար իրավասությունը պահանջում է ավելի սերտ կապ նահանգի դատարանի և հայցվորի պահանջների միջև»։ Նման որոշմամբ հետագայում Սենթ Լուիսում կմերժվեն երդվյալ ատենակալների ևս երեք վճիռներ, ընդհանուր առմամբ ավելի քան 200 միլիոն դոլար։ 62-ամյա Ֆոքսը, Ալաբամա նահանգի Բիրմինգհեմ քաղաքից մահացել է 2015 թվականին, Սենթ Լուիսի շրջանային դատարանում իր դատավարությունից մոտ չորս ամիս առաջ։ Նա 65 հայցվորների թվում էր, որոնցից միայն երկուսն էին Միսուրիից։

2018 թվականի հուլիսին, Սենթ Լուիսի դատարանը 22 կանանց և նրանց ընտանիքներին հատկացրել է գրեթե 4,7 միլիարդ ԱՄՆ դոլարի փոխհատուցում այն բանից հետո, երբ նրանք հայտարարել էին, որ Johnson & Johnson -ի տալկի մեջ պարունակվող ասբեստը նրանց մոտ առաջացրել է ձվարանների քաղցկեղ։ Ի տարբերություն դրա, 2019 թվականի դեկտեմբերին Սենթ Լուիսի դատարանը որոշում է կայացրել հօգուտ Johnson & Johnson– ի ընդդեմ նմանատիպ հայցով այն միակ հայցվորի, որը երեսուն տարի օգտագործել էր ընկերության տալկ պարունակող մանկական փոշին։

2019 թվականին գործադիր տնօրեն Ալեքս Գորսկին հրաժարվել է մասնակցել J&J մանկական փոշու և տալկի վրա հիմնված այլ կոսմետիկայի անվտանգության վերաբերյալ ԱՄՆ Կոնգրեսի լսմանը։ J&J խոսնակ Էռնի Քնևիցը հայտնել է, որ ենթահանձնաժողովը մերժել է ընկերության առաջարկները՝ ուղարկել տալկի փորձարկման փորձագետ կամ J&J գործադիր տնօրեն, որը պատասխանատու է սպառողական ապրանքների համար։ 2018 թվականի օգոստոսին J&J- ն հայտարարել է, որ մանկական փոշու արտադրանքներից հեռացրել է մի քանի քիմիական նյութեր և վերամշակել դրանք, և սպառողները կարող են վստահ լինել, որ ապրանքներն ավելի անվտանգ կլինեն երեխաների համար։

2018 թվականի դեկտեմբերին, երբ 11,700 մարդ դատի էր տվել J&J- ին մանկական փոշու պատճառած քաղցկեղի համար, ընկերությունը ստիպված էր հրապարակել ներքին փաստաթղթեր։ Փաստաթղթերը ցույց տվեցին, որ ընկերությունը գիտեր ասբեստի աղտոտման մասին առնվազն 1971 թվականից և տասնամյակներ էր ծախսել ապացույցները հասարակությունից թաքցնելու ուղիներ գտնելու համար։ Դեկտեմբերի 19-ին ընկերությունը կորցրել է ատենակալների վճիռը չեղյալ համարելու իր հայցը, որը վճիռ էր կայացրել հօգուտ մեղադրողների, որը ընկերությունից պահանջում էր վճարել $ 4,14 միլիարդ տուգանքների վնաս և $ 550 միլիոն դոլար՝ որպես փոխհատուցում։

Չնայած ասբեստը հայտնի քաղցկեղածին է, բայց այս դատական գործընթացներում ենթադրյալ առանց ասբեստի տալկի և քաղցկեղի միջև կապը գիտական տարաձայնությունների առարկա է։ 2003 թվականին կատարված մեծ ուսումնասիրությունը ցույց է տվել, որ ձվարանների քաղցկեղի ռիսկը բազային մակարդակից 0,0121% -ից աճել է 0,0161% այն մարդկանց մոտ, ովքեր հայտնել են, որ սեռական օրգանների շրջանում պարբերաբար օգտագործում են տալկ։ Հաջորդ տասներկու տարվա ընթացքում ևս երկու ուսումնասիրություն, որոնք նույնպես ապավինում էին *ինքնահաշվետվություն ուսումնասիրությանը* (Self-report study), նման արդյունքներ են ցույց տվել։ Այնուամենայնիվ, երեք ուսումնասիրություններից ոչ մեկը ցույց չի տվել, թե ինչքան ժամանակ է ինչ-որ մեկը տալկ օգտագործել, և թե որքանով է դրանից նրանց քաղցկեղի ռիսկը մեծանում, ինչը ակնկալվում է քաղցկեղածինների և այլ թունավոր նյութերի հետ փորձարկումներում (տե՛ս դոզա-արձագանքման հարաբերակցություն *Dose–response relationship*):

2020 թվականի մայիսին, ի պատասխան պահանջարկի նվազման, J&J- ն հայտարարել է, որ կդադարեցնի ԱՄՆ-ում և Կանադայում տալկի վրա հիմնված մանկական փոշու վաճառքը, բայց կշարունակի վաճառել այն այլ շուկաներում։ Հայտարարության մեջ ընկերությունը նշում է, որ տալկի վրա հիմնված փոշու առկա մանրածախ քանակը կվաճառվի մինչև դրա սպառումը, միևնույն ժամանակ, ընկերության եգիպտացորենի հիմքի վրա հիմնված մանկական փոշին կշարունակի վաճառել ԱՄՆ-ում և Կանադայում։

### Օփիոնային համաճարակ
2018 թվականին ընկերության մատը խառն էր ԱՄՆ-ի օփիոնային համաճարակի մեջ և դարձավ դատական հայցի թիրախ։ 2018 թվականի մայիսի դրությամբ հայտնաբերվեցին ավելի քան 500 օփիատային դեպք ընդդեմ Ջոնսոն Ջոնսոն ընկերության և նրա մրցակիցների։ Այդահոյում Ջոնսոնը և Ջոնսոնը դատական գործի մի մասն է կազմում, որով ընկերությունը մեղադրվում է օփիոնային գերդոզավորման հետևանքով առաջացած մահերի համար։

## Կառուցվածք
Ստորև ներկայացված է J&J համաշխարհային գիգանտ կորպորացիայի կառուցվածքը, որն առաջացել է որոշ միաձուլումների և ձեռքբերումների արդյունքում։ Սա համապարփակ ցուցակ չէ. ընկերության շրջանակները շարունակ փոփոխվում են։

## Ծանոթագրություններ

## Արտաքին հղումներ
* 
* Johnson & Johnson (JNJ) NYSE - Nasdaq Real Time Price. Currency in USD Yahoo!
* Johnson & Johnson (JNJ) Reuters
* EDGAR Search Results

Կատեգորիա:Johnson & Johnson
Կատեգորիա:Դեղագործական ընկերություններ
Կատեգորիա:Դեղագործություն
Կատեգորիա:Կորպորատիվ խմբեր